== Suez-kanalen ==
Lesseps trådte som nittenårig ind i det franske [[diplomati]]s tjeneste, til at begynde med som assistent for sin far, som var [[ambassadør]]. I [[1833]], da han var 27 år, blev han sendt til [[Kairo]]. Måske fordi han ikke var hæmmet af teknisk eller økonomisk uddannelse, fik han idéen til Suez-kanalen. Tiår med studier og forhandlinger fulgte, mens han arbejdede som diplomat i flere lande. Efter endt tjeneste i [[Madrid]] vendte han hele sin energi mod projektet. I [[1854]] gav [[Egypten]]s ''khediv'' (vicekonge), Said [[Pasha]], ham tilladelse til at iværksætte arbejdet, og i [[1858]] dannede han et selskab til formålet. Halvparten af kapitalen blev betalt af franske investorer, 44 pct af vicekongen. <ref>John Train: ''Berømte finansfiaskoer'' (s. 80), forlaget Periscopus, Lysaker 1993, {{ISBN|82-7146-056-0}}</ref> Kanalen blev bygget mellem [[1859]] og [[1869]].
Naturvidenskab